Tags: burgemeester, corona, de, Gewilde, Italiaanse, Italië, Luca, beskerm, reënboog, rainbook, die, Vincenzo, flamethrowers
Totale besoeke: 1.456.370
guppy op Corona-krisis: dit kan tot 2 tot 3 jaar neem om uit die slot te kom, tensy vroeë dop en programme opgestel word
ZalmInBlik op Corona-krisis: dit kan tot 2 tot 3 jaar neem om uit die slot te kom, tensy vroeë dop en programme opgestel word EGR Aerowrap Black Hood Protector Bug Shield 391711WB | Midwest Aftermarket
EGR Aerowrap Dark Smoke Hood Protector Bug Shield 391711WB
Dealer Part: 391711WB Liever Kleine baas dan Grote knecht !.jpg (818.06 KiB) 595 keer bekeken
Medaille orde van de zwermscheppers.jpg (19.7 KiB) 544 keer bekeken Nuuskommentaar: ‘Kanse beter vir tornado as polisiepatrollie op SA-plaas’ | Maroela Media
Die nuus oor ’n meteoor wat Woensdagaand oor die Wes-Kaap ontplof het, het gister baie aandag gekry. Tog, so lyk dit uit ’n brief van ’n boer aan Landbouweekblad, is die kanse beter dat so iets in Suid-Afrika kan gebeur as dat ’n bepaalde plaas besoek van ’n polisievoertuig sal kry.
Die kanse is beter vir ’n tornado as vir ’n polisiepatrollie op jou plaas. So skryf ’n boer van Noordwes in die jongste uitgawe van Landbouweekblad. Die boer skryf onder sy eie naam, maar in die konteks van wat hy geskryf en beleef het wonder ’n mens of hy nie daardeur ’n risiko vir hom en sy gesin geskep het nie.
Die boer se aanklagte teen die polisie is vry ernstig, maar hy gaan verder – die twee patrollievoertuie wat wel gesien is, het weggejaag toe ’n patrollie van die boere op hulle afgekom het.
By nadere ondersoek is gevind die grensdraad was geknip. Die volgende aand wou ’n polisiebeampte in ’n patrollievoertuig ’n boer in hegtenis neem omdat hy glo “onwettig” patrollie ry. Die boer wonder of die polisieman nie deur kollegas gevra is om boere deur intimidasie te probeer verhinder om patrollie te ry nie, en sodoende die polisie wat amptelike voertuie misbruik, te beskerm nie.
Berigte oor selfs senior polisielede wat self by veediefstal betrokke is, kom net te veel voor. So ook berigte oor die misbruik van voertuie (met die gevolglike deuntjie dat daar nie ’n voertuig beskikbaar is om ’n misdaadtoneel te besoek nie), omkopery en vele meer. By geleentheid het ’n voertuig op die toneel van veediefstal weggejaag toe ’n boerepatrollie daarop afkom. Die voertuig het weggejaag – reguit na die naaste polisiestasie, maar die insittendes is aangekeer toe hulle voor die polisiestasie se hek, wat gesluit was, voorgekeer is. Die insittendes was polisiemanne.
Dis uiteraard nie net boere wat ly as polisielede korrup is nie. Onlangs het stedelinge ontdek dat dit vir omtrent ’n uur elke dag nutteloos is om misdaad by ’n polisiestasie aan te meld. Dit blyk dat dit met die skofruiling saamval, en dat voertuie en lede gebruik word om ander wat van skof afgaan, huis toe te neem.
Gelukkig is daar ook berigte oor polisielede wat uitstekende werk doen.
As die polisie in amper enige geselskap onder bespreking kom, ontaard dit gans te dikwels in die een rillerverhaal op die ander, soos iemand wat telefonies ’n huisroof probeer aanmeld het waartydens daar ’n sterfgeval was, maar dit byna onmoontlik was omdat die persone wat die telefoon beantwoord het, nie Afrikaans of Engels magtig was nie. En dit in ’n oorwegend Afrikaanse area.
Die probleme wat die polisie en die landbou ervaar is welbekend, en dit is jammer dat daar dikwels ’n negatiewe raakvlak moet wees. As ’n mens na sommige politici luister is die landbou gelaai met skurke wat uitbuit so ver hulle kan. Tydens ’n parlementêre debat het ’n ANC-parlementslid, destyds nog ’n adjunkminister in opvoedkundige kringe, uitgeroep: “Begrawe hulle (die boere) lewend.”
Daar is nie teen hom opgetree nie.
En ’n minister van polisie, wat as mense teen plaasaanvalle betoog, sê dis goedkoop propaganda?
Maar die boer van Noordwes wat op die skaarsheid van polisiepatrollies gewys het, raak nóg ’n kwessie aan. As dit dan nie help om die formele strukture vir oplossings te nader nie, by wie moet dan aangeklop word? Hy vra of dit dan AfriForum is?
Selfs analiste wat van AfriForum se grootste kritici is, moet dikwels erg teensinnig en bitterbek erken dat AfriForum, Solidariteit en ander “soms” goeie werk doen.
Dit is geen verrassing nie. Dit is ’n kenmerk van die staatkunde dat wanneer ’n staat faal, strukture in die burgerlike samelewing van daardie rolle begin oorneem. Daar is ook ’n staatkundige model wat ontwerp is om leemtes in ’n land se regeervermoëns te takel, naamlik die tegnokrasie. Dit beteken in kort dat waar die regering faal, tree kundiges op ’n a-politieke manier in om sake (soos rioolplase) weer vlot te laat verloop.
Wat wet en orde betref lyk dit of burgerlike strukture soos buurtwagte, GPF’s, plaaswagte en ander bykans heeltemal outonoom van die polisie optree. Dit is weer dikwels ’n geval van knap lede van die polisie wat goed saam met die burgerlike strukture werk, wat skielik verplaas word. Die nuwe ampsbekleërs tree dan op asof die burgerlike strukture nie bestaan nie, onwenslik is of selfs die vyand is.
Ongelukkig, so lyk dit, is die kantelpunt bereik waar dit lyk of die breekspul eerder die norm as die uitsondering is.
As jy iets ordentlik gedoen wil hê, doen dit self. Dis ‘n lessie wat kinders moet leer nog voordat hulle skool toe gaan.
Nie net in SA nie, maar in alle lande is dit altyd beter om iets self te doen as om die regering se hulp te aanvaar.
Selfs in ‘n volkstaat sal ek nog steeds eerder my eie ding doen.
in die area wat ek bly, ongeveer 3km van my af, neem dit die polisie tot 4ure om by my uit te kom
skof ruiling is 18:00 uur, vanaf 16:30 tot 20:00, kan jy vergeet om enigiets uit hulle te kry
bel jy vir opvolg, is die antwoord; n voertuig is oppad
dit is in n geval van gewapende roof of/en n ernstige mva
Nog nooit het die woord Volkstaat so mooi geklink nie. Daar sal jy jou eie ding kan doen. Dit sal van jou verwag word
weskaap nou en dan sien jy sapd voertuig staan geparkeer by n winkel sien hulle nooit amper patroleer in woon gebied nie uit hulle mond doen hulle net patrollie waar misdaat hoog is en as jy deur plekke ry sal jy sien dat daar by huise en woonstelle voertuie staan van die sapd wat tot dae daar staan voor dit weer beweeg die hele land sapd val uit mekaar
Herman, daar sal ‘n wet gemaak moet word dat die polisie (die SA Police Services) in belang van die land se wetgehoorsame burgers optree. Ook moet daar ‘n klousule in groot vet letters ingeskryf word dat die kommissaris aan die hoof daarvan moet staan wat direk verantwoordbaar gehou sal word en die minister moet 24 uur per dag toesig hou.
Nou nie dat dit eintlik sal help nie, maar die idee is om ‘n wet op die tafel te sit wat die polisie dwing om die wette van die land toe te pas.